JEGYZŐKÖNYV

**Készült**: Őcsény Község Önkormányzata Képviselő-testületének 2017. február 14-én 1700 órakor a Községháza tanácskozó termében tartott testületi üléséről.

# Jelen vannak:

Fülöp János polgármester

Csapai János képviselő

Fazekas Zsuzsanna képviselő

Kalányos János képviselő

Kötelesné Hamrik Lilla képviselő

Scultéty Erzsébet képviselő

**Távol vannak:**

Kozma Zoltánné alpolgármester

# Tanácskozási joggal:

Dr. Herczig Hajnalka jegyző

**Fülöp János polgármester:** Jó estét kívánok. Sok szeretettel köszöntöm a jegyző Asszonyt, és a Képviselő-testület tagjait, Kozma Zoltánné tanulmányi elfoglaltsága következtében nem tud részt venni a testületi ülésen. Megállapítom, hogy a képviselő-testület határozatképes, 6 fő jelen van. Jegyzőkönyv hitelesítőnek felkérem Fazekas Zsuzsanna képviselő asszonyt, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**A Képviselő-testület 6 igen szavazattal, egyhangúlag az alábbi határozatot hozza:**

**34/2017.(II. 14.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Fazekas Zsuzsanna képviselőt kéri fel.**

**Fülöp János polgármester:** Ismertetném a Napirendi pontokat.

# N A P I R E N D

1. **A./ Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

Előadó: Fülöp János polgármester

**B./ Tájékoztató a Szociális Bizottság átruházott hatáskörében hozott döntésekről**

Előadó: Kötelesné Hamrik Lilla Szociális Bizottság elnök

1. **Őcsény Község Önkormányzata 2017. évi költségvetésének elfogadása**

Előadó: Fülöp János polgármester

**Tárgyalja:** Pénzügyi Bizottság

1. **Őcsényi Tarkabarka Óvoda és Családi Napközi továbbképzési programjának felülvizsgálata**

Előadó: Fülöp János polgármester

1. **A polgármester szabadságolási tervének jóváhagyása**

Előadó: Fülöp János polgármester

1. **Egyebek**

**Fülöp János polgármester:** Kérném, hogy aki elfogadja a napirendek tárgyalását, az kézfelemeléssel jelezze.

**A Képviselő-testület 7 igen szavazattal, egyhangúlag elfogadja a napirendi pontok tárgyalását.**

**I./A Napirend**

**Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Az elhangzottakkal kapcsolatban kérdése, észrevétele valakinek? Aki az előterjesztésben szereplő határozati javaslatot elfogadja, kérem, kézfelemeléssel jelezze.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 5 igen és 1 tartózkodás szavazattal az alábbi határozatot hozza:**

**35/2017.(II.14.) Kt számú határozat**

**Őcsény Község Önkormányzatának Képviselő-testülete a polgármester tájékoztatóját a lejárt határidejű határozatok végrehajtásáról, az átruházott hatáskörben tett fontosabb intézkedésekről a kiegészítésekkel együtt elfogadja.**

### B./ Tájékoztató a Szociális Bizottság átruházott hatáskörében hozott döntésekről

**Fülöp János polgármester:** Átadnám a szót Kötelesné Hamrik Lillának a Szociális Bizottság elnökének, hogy ismertesse az előterjesztést.

**Kötelesné Hamrik Lilla Szociális Bizottság elnöke:** Jó estét kívánok, szeretettel köszöntök mindenkit! Ismertetném az előterjesztést (az előterjesztés a jegyzőkönyvhöz mellékelve). Köszönöm szépen.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**36/2017.(II.14.) Kt számú határozat**

**Őcsény Község Önkormányzatának Képviselő-testülete a Szociális Bizottság elnökének tájékoztatóját az átruházott hatáskörben tett döntésekről a kiegészítésekkel együtt elfogadja.**

**II. Napirend**

**Őcsény Község Önkormányzata 2017. évi költségvetésének elfogadása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). A kiadási oldalon a kötelező elemeket beépítettük, látszik hogy a bér, a járulékok, a szociális hozzájárulás, illetve azok a kötelező dologi kiadások (vízdíj, gázdíj, alapanyag vásárlás) benne vannak. Költségvetést készítünk az Önkormányzatnak, a Közös Hivatalnak, az Óvodának, a Konyhának. 334.371.587,- forint bevételi összeggel számolunk. E mellett vannak beadva olyan pályázataink, amiből reméljük pénzhez fogunk jutni. Látszik, hogy az önkormányzat gyakorlatilag egy évben négyszer jut bevételhez, márciusban, májusban, szeptemberben és decemberben. Látható hogy az Óvodának is leszűkített költségvetése van, mert a bérek és a dologi kiadások kifizetése után nekik sem marad sok mozgásterük.

**dr. Herczig Hajnalka jegyző:** Sajnos szűk a keret, amiből tudunk gazdálkodni. Reméljük, tudunk nyerni a TOP-os pályázataink valamelyikében, ami 100%-os támogatottságú. Illetve van bent 2 pályázatunk kültéri játszótér úgynevezett energiapark létesítésére. A költségvetésbe beterveztünk több dolgot, a temető kerítés felépítése, a műfüves pálya felépítéséhez az önerő biztosítása stb. Folyamatosan keressük a pályázati lehetőségeket, mely sikeressége esetén könnyebbséget jelentene nekünk. Felülvizsgáljuk a korábban kötött szerződéseket, itt is megpróbálunk spórolni. Sajnos a korábbi jegyző 3-5 éves szerződéseket kötött, de amint ezek lejárnak keresünk számunkra kedvezőbbeket. Illetve szeretnénk a Közös Hivatal megállapodását is felülvizsgálni.

**Fülöp János polgármester:** Az ASP rendszer bevezetésével több kötelezettségünk lett, mint korábban. Még szükséges kártyaleolvasót vásárolnunk, mert nagyrészt elektronikus az ügyintézés. Ettől függetlenül papír alapon is le kell adnunk a jelentéseket.

**Fülöp János polgármester:** A napirendet a Pénzügyi Bizottság tárgyalta, átadom a szót Fazekas Zsuzsannának a Pénzügyi Bizottság elnökének.

**Fazekas Zsuzsanna a Pénzügyi Bizottság elnöke:** A napirendet a Pénzügyi Bizottság tárgyalta és a szóbeli kiegészítésekkel együtt elfogadásra javasolja.

**Fülöp János:** Aki a fenti rendelet tervezettel egyetért, kérem, kézfelemeléssel jelezze. (A rendelet a jegyzőkönyvhöz mellékelve.)

**A képviselő-testület 6 igen szavazattal, egyhangúlag az alábbi rendeletet hozza:**

**Őcsény Község Önkormányzata Képviselő-testületének 1/2017.(II.14.) önkormányzati rendelete a 2017. évi költségvetésről**

**III. Napirend**

**Őcsényi Tarkabarka Óvoda és Családi Napközi továbbképzési programjának felülvizsgálata**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Elmondanám, hogy az Óvoda pedagógusai a kötelező továbbképzéseknek eleget tettek. Az óvoda jó állapotban van. Gyermek van bőven.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal az alábbi határozatot hozza:**

**37/2017. (II.14.) Kt számú határozat**

Őcsény Község Önkormányzatának Képviselő- testülete az Őcsényi Tarkabarka Óvoda és Családi Bölcsőde továbbképzési programját felülvizsgálta és azt a melléklet szerinti tartalommal jóváhagyja.

Felelős: Fülöp János polgármester

Határidő: azonnal

Határozatról értesül: Csirzóné Kovács Éva óvodavezető

Irattár

**IV. Napirend**

**A polgármester szabadságolási tervének jóváhagyása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve).

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 5 igen és 1 tartózkodás szavazattal az alábbi határozatot hozza:**

**38/2017. (II.14.) Kt számú határozat**

Őcsény Község Önkormányzatának Képviselő-testülete Fülöp János polgármester által benyújtott 2017. évi szabadságolási tervet az előterjesztés melléklete szerinti tartalommal jóváhagyja.

Határidő: 2017. február 28.

Felelős: képviselő-testület

Határozatról értesül: Irattár

1. **Egyebek**
2. **Döntés Keresztesné Salamon Éva kérelméről**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve).

**Fülöp János polgármester:** A napirendet a Pénzügyi Bizottság tárgyalta, átadom a szót Fazekas Zsuzsannának a Pénzügyi Bizottság elnökének.

**Fazekas Zsuzsanna a Pénzügyi Bizottság elnöke:** A napirendet a Pénzügyi Bizottság tárgyalta és a szóbeli kiegészítésekkel együtt elfogadásra javasolja.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal egyhangúlag az alábbi határozatot hozza:**

**39/2017. (II.14.) Kt számú határozat**

Őcsény Község Önkormányzatának Képviselő – testülete 35.000,- Ft összegű anyagi támogatást nyújt Keresztesné Salamon Éva őcsényi lakos részére.

Felelős: Fülöp János polgármester

Határidő: 2017. február 17.

Határozatról értesül: Pénzügy

Irattár

**2. Döntés a Pannónia '76 Alapítvány támogatásáról**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve). Ők létrehoznának egy alapítványt, én javaslom, hogy az Alapítvány székhelyét biztosítsuk a repülőtéren.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal egyhangúlag az alábbi határozatot hozza:**

**40/2017. (II.14.) Kt számú határozat**

Őcsény Község Önkormányzatának Képviselő–testülete hozzájárul ahhoz, hogy a Pannónia '76 Alapítvány székhelyeként az Őcsényi Repülőtér, 05. hrsz. kerülhessen bejegyzésre.

Felelős: Fülöp János polgármester

Határidő: 2017. április 30.

Határozatról értesül: Pénzügy

Irattár

1. **Döntés az Őcsényi Tarkabarka Óvoda és Családi Bölcsőde alapító okiratának módosításáról**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve).

**dr. Herczig Hajnalka jegyző:** Az Óvoda és a Családi Bölcsőde alapító okiratába az a kormányzati funkció kód került bejegyzésre, hogy gyermekek napközbeni ellátása. A tavalyi év folyamán ez megfelelt a könyvelésben, de idén közölték, hogy nem lehet erre a funkcióra könyvelni, hanem a gyermekek bölcsődei ellátására kell. Ezért szükséges az alapító okirat módosítása.

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal egyhangúlag az alábbi határozatot hozza:**

**41/2017. (II.14.) Kt számú határozat**

1.) Őcsény Község Önkormányzatának Képviselő-testülete az előterjesztés 1. mellékletét képező módosító okiratnak megfelelően módosítja az Őcsényi Tarkabarka Óvoda és Családi Bölcsőde alapító okiratát.

2.) Őcsény Község Önkormányzatának Képviselő-testülete az Őcsényi Tarkabarka Óvoda és Családi Bölcsőde egységes szerkezetű alapító okiratát az előterjesztés 2. mellékletében foglalt tartalommal elfogadja.

3.) Őcsény Község Önkormányzatának Képviselő-testülete felkéri dr. Herczig Hajnalka jegyzőt, hogy az Őcsényi Tarkabarka Óvoda és Családi Bölcsőde alapító okiratában bekövetkezett változásnak a Magyar Államkincstár törzsnyilvántartásába való átvezetéséről gondoskodjon.

Felelős: dr. Herczig Hajnalka

Határidő: azonnal

Határozatról értesül: Tolna Megyei Kormányhivatal

Magyar Államkincstár

Irattár

1. **Döntés a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívásban való részvételről**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve).

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal egyhangúlag az alábbi határozatot hozza:**

**42/2017. (II.14.) Kt számú határozat**

Őcsény Község Önkormányzatának Képviselő-testülete felhatalmazza a közös hivatal székhelyének feladatait ellátó önkormányzat polgármesterét, hogy a KÖFOP-1.2.1-VEKOP-16 azonosító jelű „Csatlakoztatási konstrukció az önkormányzati ASP rendszer országos kiterjesztéséhez” című felhívás alapján támogatási kérelmet nyújtson be, valamint a támogatási jogviszony létrejötte esetén a kedvezményezetti kötelezettségeket és jogokat gyakorolja.

Felelős: Fülöp János

Határidő: 2017. március 14.

Határozatról értesül: Pénzügy

Irattár

**Egyebek:**

**Fülöp János polgármester:** Valószínűleg a nyár folyamán lesz egy gázrekonstrukció a Széchenyi és Deák utcában teljes felbontással és cserével. Erről fogjuk tájékoztatni a lakosságot. Az engedélyeztetések már elindultak. Ez sajnos a közlekedés szempontjából kellemetlenségekkel fog járni. A hétvégén, Decsen került megrendezésre a Sárközi lakodalom soron következő rendezvénye.

**Csapai János képviselő:** A Decsi rendezvényen Őcsényből csak én voltam, a kiállítást nyitottam meg. Sajnos a táncosok közül sem volt ott senki.

**Scultéty Erzsébet képviselő:** Én betegség miatt nem tudtam részt venni. A táncosok ígérték, hogy mennek.

**Csapai János képviselő:** A Bocskai utcában beindult a Bölcsőde, sokan járnak autóval és a bejárókon fordulnak meg, ami nincs kikövezve, ez miatt nagy a sár az utcában. Nem lehetne ott egy térköves parkolót csinálni?

**Fülöp János polgármester:** De, igen.Lehetne ott egy 3-4 parkolót kialakítani.Tájékoztatom a lakosságot, hogy március 15-én az 1848- as Forradalom és Szabadságharc évfordulóján ünnepséget tartunk az általános iskolások műsorával egybekötve.

**Fülöp János polgármester:** Kérdése, észrevétele még valakinek? Ha nincs, akkor a testületi ülést 19:00 perckor bezárom.

kmf.

Fülöp János dr. Herczig Hajnalka

polgármester jegyző

Jegyzőkönyv hitelesítő:

Fazekas Zsuzsanna

képviselő